Július Filo ml.

Dr.h.c. prof. ThDr. Július Filo mladší (* 17. december 1950, Palúdzka, dnes súčasť mesta Liptovský Mikuláš) je slovenský evanjelický kňaz a emeritný generálny biskup Evanjelickej cirkvi augsburského vyznania na Slovensku (19942006), pedagóg, spisovateľ, v rokoch 1996 až 2003 viceprezident Svetového luteránskeho zväzu pre strednú a východnú Európu.

 Životopis 
 17. december 1950narodil sa ako syn evanjelického biskupa Východného dištriktu Júliusa Fila st.
 Stredná škola v Poprade 
 štúdium evanjelickej teológie na Evanjelickej bohosloveckej fakulte v Bratislave a na Teologickej sekcii Univerzity v Lipsku
 3. novembra 1974ordinácia
 jeden rok seniorálnym kaplánom Liptovsko-oravského seniorátu v Ružomberku
 päť rokov duchovným správcom teologického domova v Bratislave
 1. septembra 1980farár vo Svätom Jure
 26. januára 1981promovaný na doktora evanjelickej teológie
 do 1984 zastával funkciu podpredsedu Ekumenickej rady mládeže Európy, poradca Rady SLZ, člen komisie pre teológiu a štúdie SLZ a študijného programu o službách Božích a kultúre
 19801985vo Svetovom luteránskom zväze (SLZ) v Ženeve vedúci programu pre mládež a študentov
 vedúcim Katedry praktickej teológie na bohosloveckej fakulte, prednáša liturgiku, cirkevné právo, pastorálnu a praktickú exegézu
 1994dekan fakulty
 október 1994zvolený za generálneho biskupa ECAV na Slovensku
 2000znovuzvolený za generálneho biskupa ECAV na Slovensku
 júl 1997 ho na Valnom zhromaždení SLZ v Hongkongu bol zvolený za jedného z piatich viceprezidentov celosvetovej luteránskej organizácie na obdobie siedmich rokov
 Prezident Slovenskej republiky udeľuje Prof. ThDr. Júliusovi Filovi štátne vyznamenanie Pribinov kríž I. triedy za pozitívne formovanie vzťahu štátu a cirkvi, dlhoročné aktívne šírenie myšlienok tolerancie, porozumenia a dodržania ľudských práv a za mimoriadny prínos pri rozvoji ekumenickej spolupráce medzi cirkvami.

Je ženatý, s manželkou Annou majú tri deti. Žije v Svätom Jure, vo svojom voľnom čase sa venuje včelárstvu. Je členom Spolku slovenských spisovateľov.

 Spolupráca s ŠtB 
Podľa registračných protokolov ŠtB archivovaných Ústavom pamäti národa bol v rokoch 19761989 vedený ako agent ŠtB s krycími menami Julo a Správca.Július Filo. In: 17665 : Julo (Správca) : Július Filo : 17.12.1950. In:  Podľa 195-stranového spisu, ktorý denníku SME v roku 2005 sprístupnil Ústav pamäti národa, spolupracoval Filo s ŠtB 14 rokov, až do pádu režimu, pričom v roku 1986 bol jeho zväzok presunutý z kontrarozviedky na I. správu ŠtB (rozviedku) v súvislosti s Filovým pôsobením v Svetovom luteránskom zväze v Ženeve. V zväzkoch sa podľa SME nachádza „Filov podpis pod vlastnoručne napísaným súhlasom so spoluprácou, hodnotenia eštebákov, že sú s jeho informáciami spokojní a dokumenty, že mu vyplatili viaceré finančné odmeny, či už k meninám, alebo k narodeninám“. Filo v reakcii uviedol, že nevedel, že o ňom ŠtB vedie nejaký spis a že na spoluprácu nedal nikdy súhlas ani neplnil úlohy. „Pri pohľade na cirkev z obdobia po normalizácii vyjadrujem pokánie za to, že sme nemali väčšiu odvahu k spoločnému odporu voči administratívnej a policajnej kontrole totalitného štátu", vyhlásil.

 Dielo 
Zaoberal sa teológiou obnovy misijnej služby.
 Reneweing Worship = Obnovujúce služby Božie - habilitačná práca
 teologický zborník o úlohe sviatostí pri obnove cirkvi


Horizonty obnovy, kompendiá, mnohé články, prednášky, odborné štúdie a state uverejnené v domácich i zahraničných publikáciách.

 Referencie 

 Iné projekty 

 Externé odkazy 
 Životopis na stránkach mesto.sk 

Kategória:Osobnosti z Liptovského Mikuláša
Kategória:Slovenskí evanjelickí biskupi
Kategória:Dekani Evanjelickej bohosloveckej fakulty Univerzity Komenského
Kategória:Generálni biskupi Evanjelickej cirkvi augsburského vyznania na Slovensku
Kategória:Agenti ŠtB
Kategória:Laureáti Pribinovho kríža I. triedy
Kategória:Absolventi Evanjelickej bohosloveckej fakulty Univerzity Komenského v Bratislave